મૃતક અંકિતાની હત્યા બાદ પત્ની અને પતિએ કેફિયતથી આવી હત્યાની રજૂઆત કરી ત્યારે જ શંકા ઉપજાવતા મુદ્દાઓમાં (૧) પુત્રીના ૧૦.૩૦ના સમય આસપાસના હત્યા થયા પછી સાંજે ૬થી ૭ કલાકે કેમ પોલીસ સ્ટેશને ગયા, (૨) હત્યાની જગ્યાએ લોહીના ક્યાંય ડાઘ જણાતા નહોતા, (૩) શું હત્યાના સમયે મરનારે કોઈ પ્રતિકાર કર્યો જ નહીં હોય, (૪) મૃતકનું ગળું કપાયું ત્યારે એક વ્યક્તિનું આ કામ ના હોય, (૫) મૃતકના શરીરમાં જાણે લોહી જ ન હોય એમ એના શરીર અને લાશ પડેલી જગ્યાએ પણ લોહીના ડાઘથી મુક્ત હતું, (૬) હત્યાના ૬ કલાક સુધી ગુનાની કઈ કડીઓને નષ્ટ કરવાની પ્રક્રિયા હાથ ધરી જેને લઈ ફરિયાદ નોંધાવવામાં આટલો સમય લીધો તે શંકા, (૭) અંકિતાની માતા કૈલાસબેન ઘરમાં હાજર હોય અને એની ફરિયાદમાં લખાવ્યા મુજબ માત્ર ૧૦ મિનિટ ઝઘડાના રૂમની બહાર જતા જ આ કિસ્સો થઈ ગયો જે માન્યામાં આવતો નથી.